
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-01021/2016-06
18.11.2016. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 18.11.2016. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да АЛФА БК УНИВЕРЗИТЕТ са седиштем у улици Палмира Тољатија 3, БЕОГРАД, ПИБ: 104555105, Матични број: 17670972,  испуњава прописане стандарде за акредитацију студијског програма ОАС4 - АНГЛИСТИКА у оквиру  поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА БК УНИВЕРЗИТЕТ са седиштем у улици Палмира Тољатија 3, БЕОГРАД, је дана 28.04.2016. године поднела захтев за акредитацију студијског програма ОАС4 - АНГЛИСТИКА у оквиру поља   друштвено-хуманистичких наука под бројем 612-00-01021/2016-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установеАЛФА БК УНИВЕРЗИТЕТ и предлог одлуке, достављени су Комисији за акредитацију и проверу квалитета.
Основни квантитативни подаци о програму су следећи:
1.            Назив дипломе:	Дипломирани филолог	
2.	Да ли је у складу са листом НСВО?	Да	
3.	Да ли је приложена Одлука Сената универзитета о прихватању програма?	Да	
4.	Датум када је програм прихваћен од стране Сената: 23.3.2016. Сенат АЛФА БК универзитета	
5.	Трајање програма=	4 године	
6.	Број ЕСПБ бодова=	240 ЕСПБ	
7.	Број студената који се уписује на прву годину=	50	
8.	Просечан број часова активне наставе недељно по години:		
	1. семестар	10.00 + 11.00 +  0.00( +  0.00) = 21.00, 32.00	
	2. семестар	10.00 + 10.00 +  0.00( +  0.00) = 20.00, 28.00	
	3. семестар	10.00 + 10.00 +  0.00( +  0.00) = 20.00, 29.00	
	4. семестар	10.00 + 10.00 +  0.00( +  0.00) = 20.00, 31.00	
	5. семестар	10.00 + 10.00 +  0.00( +  0.00) = 20.00, 30.00	
	6. семестар	10.00 + 10.00 +  0.00( +  0.00) = 20.00, 30.00	
	7. семестар	10.00 + 10.00 +  0.00( +  0.00) = 20.00, 30.00	
	8. семестар	10.00 + 10.00 +  0.00( +  0.00) = 20.00, 30.00	
9.	Распоред предмета по семестрима и годинама студија је јасан, разумљив и у складу са стандардима.
10.	Проценти предмета по категоријама  за ОАС и ОСС програме:		
	АО =	15.65%	
	ТМ =	20.45%	
	НС =	32.59%	
	СА =	31.31%	
11.	Проценат изборности на програму =25.42%	
12.	Број наставника на студијском програму = 11	
	Број наставника са пуним радним временом = 9	
	Број радних књижица = 9	
	Број наставника ангажованих по уговору =2	
	Број уговора  о допунском раду = 2	
	Број сагласности =2	
13.	Број сарадника на студијском програму=	9	
	Број сарадника са пуним радним временом = 9	
	Број радних књижица = 9	
14.	Просечно оптерећење наставника на програму=	 4.50 / 4.91	
15.	Просечно оптерећење наставника на установи=	6.37	
16.	Просечно оптерећење сарадника на програму = 	7.40 / 8.22	
17.	Просечно оптерећење сарадника на установи = 10.85	
18.	Проценат наставе на програму коју држе наставници са пуним р.вр.=	83.80	
19.	Број библиотечких јединица релевантних за студијски програм = 625	
20.	Број уџбеника =294	
21.	Укупан број акредитованих студената =1380	Одузети су студенти са програма ОАС Финансије (на даљину) -480
22.	Бруто простор у установи=	2860,77	
	Просечан бруто простор по студенту= 2,07 kvm 
23.	Број чланова комисије за контролу квалитета = 7	

СТАНДАРД 1. СТРУКТУРА СТУДИЈСКОГ ПРОГРАМА
Основне академске студије Англистика трају четири године, односно, осам семестара. Бодовна вредност основних студија износи 240 ЕСП бодова. Свака година носи минимално 60 бодова, са просечним бројем од 30 ЕСПБ по семестру. Студијски програм обухвата обавезне и изборне предмете, који су класификовани као академско-општеобразовни, теоријско-методолошки, научно-стручни  или стручно-апликативни. Различити типови предмета развијају и побуђују свестраност код студената и постепено их припремају за знатно сложенији програм мастер студија. Поред 30 обавезних предмета, распоређених на 4 године трајања студијског програма, студенти су у могућности да четвртину укупног броја предвиђених ЕСП бодова стекну полагањем изборних предмета, који су распоређени у 10 изборних блокова. На недељном нивоу, током све четири године студија, студенти имају минимално 20 часова активне наставе, од чега је најмање 10 часова предавања. 
Студијски програм садржи све законом предвиђене елементе (назив и циљеве студијског програма; врста студија и исход процеса учења; академски, односно научни назив; услове за упис на студијски програм; листу обавезних и изборних предмета; начин извођења студија; бодовну вредност сваког предмета исказану у складу са европским системом преноса бодова (ЕСПБ).

СТАНДАРД 2. СВРХА СТУДИЈСКОГ ПРОГРАМА
Након похађања студијског програма Основних академских студија Англистика, односно успешног савладавања свих обавеза и стицања најмање 240 ЕСПБ, студент стиче звање филолог-англиста. Овакво звање подразумева стицање потребних знања и вештина за обављање послова у домену образовања, културе, издаваштва, преводилаштва, односа са јавношћу, нарочито у међународној комуникацији и свим областима које захтевају професионални профил стручњака за енглески језик, књижевност и културу. 
Сврха програма је јасно и недвосмислено формулисана и у складу је са мисијом и циљевима високошколске установе.

СТАНДАРД 3. ЦИЉЕВИ СТУДИЈСКОГ ПРОГРАМА
Циљеви реализације студијског програма су јасно формулисани и усклађени су за задацима и циљевима установе.

СТАНДАРД 4. КОМПЕТЕНЦИЈЕ ДИПЛОМИРАНИХ СТУДЕНАТА
Прецизно су дефинисане опште и предметно специфичне способности које студенти стичу савладавањем студијског програма. Наведене опште и предметне компетенције које студенти стичу савладавањем студијског програма као и поступци и услови за њихово стицање, у складу су са структуром, обимом и садржајем студијског програма. Дефинисани услови који су неопходни за завршавање студија и добијање дипломе доступни су на увид јавности и у потпуности су усклађени са циљевима, садржајем и обимом студијског програма.

СТАНДАРД 5. КУРИКУЛУМ
Програм основних академских студија траје четири школске године, односно осам семестара и носи 240 ЕСПБ. Програм наведених студија се састоји од образовних и изборних предмета који су сврстани у различите групе предмета: академско-општеобразовни, теоријско-методолошки, научно-стручни и стручно-апликативни. 
Распоред предмета по семестрима и годинама студија је јасан, разумљив и у складу са стандардима.
Структура курикулума обухвата коректно дефинисане описе предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања.

СТАНДАРД 6. КВАЛИТЕТ, САВРЕМЕНОСТ И МЕЂУНАРОДНА УСАГЛАШЕНОСТ СТУДИЈСКОГ ПРОГРАМА
Понуђени програм је целовит, свеобухватан, нуди савремена стручна знања у областима које подразумева припрема будућих васпитача деце јасленог узраста. Литература уз наведене предмете је савремена и релевантна. Програм је усклађен са најмање три слична студијска програма из Европског образовног простора: 1) четворогодишњи програм основних академских студија Англистика на Аутономном универзитету у Барселони (Шпанија); 2) четворогодишњи програм основних академских студија енглеске филологије на Универзитету Летоније у Риги; 3) четворогодишњи програм основних академских студија на Универзитету у Валенсији (Шпанија); 4) четворогодишњи програм основних академских студија Англистика на Универзитету Св.Климент Охридски у Софији (Бугарска).

СТАНДАРД 7. УПИС СТУДЕНАТА
На прву годину студијског програма Основних академских студија Англистика могу се уписати сва лица са завршеном четворогодишњом средњом школом. Кандидати за упис на студијски програм основних студија Англистика на АЛФА универзитету полажу пријемни испит, који подразумева проверу знања из енглеског језика. Пријемни испит се састоји из писменог дела (тест граматике и вокабулара), на којем кандидат може да освоји максимално 40 бодова, и усменог дела, на коме кандидат може да освоји максимално 20 бодова. Број бодова са пријемног испита сабира се са успехом оствареним у средњој школи, на основу чега се формира ранг листа за упис.
Услови за упис студената на студијски програм је регулисан Статутом (Прилог 7. 3.), а операционализован у Прилозима 7.1, 7.2. Планирани број студената на студијском програму за који се тражи акредитација је у складу са расположивим кадровским и просторним могућностима факултета.

СТАНДАРД 8. ОЦЕЊИВАЊЕ И НАПРЕДОВАЊЕ СТУДЕНАТА
Студенти напредују кроз студијски програм полагањем испита појединачних предмета. Сви предмети се полажу после наставе у једном семестру. Успешност студента у савлађивању одређеног предмета континуирано се прати током наставе и изражава се поенима. Максималан број поена који студент може да оствари на предмету је 100.  Студент стиче поене на предмету кроз рад у настави,  испуњавањем предиспитних обавеза  и полагањем испита.

СТАНДАРД 9. НАСТАВНО ОСОБЉЕ
Наставници и сарадници Факултета за стране језике који су ангажовани на студијском програму Основних академских студија Англистика представљају компетентан кадар за обављање наставне и научне активности из области филолошких и, уопштеније, друштвено-хуманистичких наука. На овом студијском програму је ангажованo 11 наставника, од којих је 9 у радном односу на Алфа БК универзитету (што чини преко 80%) са пуним радним временом. Од деветоро запослених наставника, 4 су ванредни професори, а 5 доценти.
На студијском програму Основних академских студија Англистика ангажовано је још 9 сарадника (3 у звању асистента и 6 у звању сарадника у настави) у сталном радном односу са пуним радним временом на Алфа БК универзитету. Максимално оптерећење наставника и сарадника не прелази оквире предвиђене стандардима за акредитацију. 
Установа је приложила све неопходне податке о наставном особљу, који укључују књигу наставника, радне књижице, уговоре и сагласности. Укупан број ангажованих наставника и сарадника задовољава потребе извођења овог студијског програма. Такође, компетенције наставника су на задовољавајућем нивоу. Број наставника запослених са пуним радним временом на институцији је у складу са постављеним стандардом.


СТАНДАРД 10. ОРГАНИЗАЦИОНА И МАТЕРИЈАЛНА СРЕДСТВА
Установа је за спровођење студијског програма обезбедила неоходна организациона и материјална средства. У питању је простор који по величини и техничким карактеристика одговара потребама. Материјална средства која обухватају информатичку опрему, књиге и уџбенике су на задовољавајућем нивоу и у складу са стандардом.

СТАНДАРД 11. КОНТРОЛА КВАЛИТЕТА
Установа редовно прати квалитет студијског програма кроз периодичну спољашњу и унутрашњу проверу. Контрола квалитета студијског програма се обавља у унапред одређеним временским периодима који су предвиђени за самовредновање и спољашњу проверу квалитета. Факултет интерно обезбеђује квалитет кроз успостављене механизме система менаџмента квалитета, путем интерне провере и у том процесу студенти имају активну улогу.
Установа има формирану комисију за контролу квалитета у коју су укључени и представници студената.

Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа АЛФА БК УНИВЕРЗИТЕТ за студијски програм ОАС4 - АНГЛИСТИКА  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.











Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архивиКАПК 

Координатор поткомисије:

_______________________
Проф.др Данијел Цвјетићанин

Члан поткомисије и известилац:

________________________
Проф.др Мирко Савић

Члан поткомисије:

________________________
Проф.др Биљана Предић


	








ПРЕДСЕДНИК

Проф. др Ћемал Долићанин

РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-01021/2016-06
18.11.2016. године
Б е о г р а д
	






УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]АЛФА БК УНИВЕРЗИТЕТ са седиштем у улици Палмира Тољатија 3,БЕОГРАД,ПИБ:104555105, Матични број: 17670972, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма ОАС4 - АНГЛИСТИКА    у оквиру поља друштвено-хуманистичких наука и то за 50 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).


	Достављено:
- високошколској установи
- архивиКАПК
	ПРЕДСЕДНИК

Проф. др Ћемал Долићанин

